Държавен вестник, бр. 20, 2021 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  20
Предвижда се Комитетът на Вносителите да одобрява разпределението на средствата: 
 
(а) за индивидуални операции; 
(б) за множество операции въз основа на глобални упълномощавания, които ще се дават 
от Комитета на Вносителите в рамките на определени параметри; 
(в) за операции, които не попадат в обхвата на предвидените глобални упълномощавания. 
 
Във връзка с член 5.5. от Правилата на платформата всеки Вносител във Фонда има право да 
определи член, който да го представлява в Комитета на Вносителите. Разпоредбите за 
управление по отношение на одобряването на операции са изложени в раздел 12.2 по-долу. 
 
За операциите, изпълнявани от ЕИБ, които са адаптирани към специфичния характер на 
Фонда, ще се прилага процедура за консултации с Комисията. Могат да се прилагат и ускорени 
процедури за подбор и оценка за съществуващи финансови посредници.  
 
8. Плащане на Вноски 
 
Плащането на Вноски се урежда от Правилата на платформата и условията на всяко 
Споразумение за принос. 
Вноските на държавите членки във Фонда ще бъдат под формата на гаранция. Държавите 
членки могат да изберат да извършат предварително плащане. В допълнение ЕИБ очаква да 
осигури подходящо равнище на ликвидност в структурата, за да се даде възможност за 
навременни плащания на суми, дължими от държавите членки. 
 
9. Такси 
 
Вносителите се съгласяват, че авансите, предоставени на Вносителите по техния 
механизъм за ликвидност, ще бъдат незабавно дебитирани в съответния им Специален 
регистър; стойността на главницата на тези аванси се изплаща на съответната им дата на 
погасяване на аванс (както е посочено в Споразумението за принос) и не може да бъде 
покрита чрез използването на механизъм за ликвидност, като главницата за погасяване на 
такива аванси не е включена в таблицата с последователността на плащанията в параграф 
10 по-долу. 
 
Вносителите също така се съгласяват, че: разходите и разноските, направени от ЕИБ и ЕИФ, 
и съответните такси, дължими на ЕИБ и ЕИФ, както са описани подробно по-долу, са 
дължими от Вносителите и се заплащат в следната последователност: първо, от всички 
постъпления и възстановявания в съответствие с последователността определена в 
параграф 10 по-долу и второ, ако и доколкото постъпленията и възстановяванията не са 
достатъчни, всеки недостиг, свързан с: (i) начислените лихви по механизмите за ликвидност, 
предоставени от ЕИБ на Вносителите; (ii) правните, одиторските и подобни разходи; (iii) 
разходите за хеджиране на чуждестранни валути, (iv) отрицателните лихви по Паричното 
салдо на Вносителя и по паричните плащания, изплатени от ЕИБ и ЕИФ и (v) разходите на 
ЕИБ за финансиране, ще се покриват пропорционално от Вносителите в съответствие с 
разпоредбите за обезщетение съгласно Споразумението за принос и в границите на Вноската 
на всеки Вносител и като цяло на общия размер на Вноските и в съответствие със следните 
принципи: 
 
- 
(i) начислените лихви по механизма за ликвидност, предоставен от ЕИБ на 
Вносителите: ще бъдат покрити пропорционално от Вносителите, които са се 
възползвали от механизма за ликвидност; 
 
- 
(ii) отрицателната лихва върху Паричното салдо на Вносителя: ще бъде покрита 
пропорционално от Вносителите, които са извършили предварително плащане или 
Допълнителна парична вноска; 
 
- 
iii) Правни, одиторски и подобни разходи, разходи за хеджиране на чуждестранни 
валути, отрицателна лихва върху паричните плащания, изплатени от ЕИБ и ЕИФ, и